༄༅།།རྒྱལ་སྤྱིའི་ཐོག་ཏཱ་ལའི་བླ་མ་མཆོག་ལ་ངོ་རྒོལ་སུན་གཙེར་བཟོ་མཁན་ནང་པའི་ཤོག་ཁག་གི་དྲ་རྒྱའི་སྟེང་།ད་ནས་བཟུང་༸གོང་ས་ཏཱ་ལའི་བླ་མ་མཆོག་ཕྱི་རྒྱལ་ཡུལ་གྲུ་ཁག་ཏུ་ཆིབས་སྒྱུར་བསྐྱང་སྐབས་ངོ་རྒོལ་སྐད་འབོད་ཀྱི་ལས་འགུལ་སྤེལ་མཚམས་འཇོག་རྒྱུ་མ་ཟད།ཆེད་མངགས་ངོ་རྒོལ་སྐད་འབོད་ཆེད་བཙུགས་པའི་ཚོགས་པ་དེ་ཡང་ཕྱིར་བསྡུ་བྱ་རྒྱུ་ཡིན་སྐོར་གསལ་བསྒྲགས་སྤེལ་འདུགགསལ་བསྒྲགས་དེ་ནི།སྔ་ལོའི་ཕྱི་ཟླ་༡༢ནང་འདི་ག་རུ་ཊར་སི་གསར་ལས་ཁང་གིས་རྟོག་ཞིབ་བྱས་པ་བརྒྱུད་རྒྱལ་སྤྱིའི་ཐོག་ཏཱ་ལའི་བླ་མར་ངོ་རྒོལ་མཚན་སྨད་ཞུ་མཁན་ནང་པའི་ཤོག་ཁག་དེར་རྒྱ་ནག་དམར་པོའི་སྲིད་གཞུང་གིས་བརྒྱུད་སྐུལ་བྱེད་བཞིན་ཡོད་པ་ར་སྤྲོད་བྱས་རྗེས་སྤེལ་བ་ཞིག་ཡིན་འདུགའདི་ག་རུ་ཊར་སི་གསར་ལས་ཁང་གིས་རྟོག་ཞིབ་བྱེད་སྐབས་ནང་པའི་ཤོག་ཁག་དེ་རྒྱ་ནག་གཞུང་གིས་ལག་ཆ་གཙོ་བོར་བཀོལ་ནས་རྒྱལ་སྤྱིའི་སྟེང་བོད་མིའི་ཆོས་ཕྱོགས་ཀྱི་དབུ་ཁྲིད་ལ་མཚན་སྨད་ཞུ་རྒྱུའི་ལས་འགུལ་སྤེལ་བཞིན་ཡོད་པ་དངོས་ར་འཕྲོད་ཐུབ་པ་བྱུང་ཡོད།